
NOLIKUMA 10.PIELIKUMS

Iepirkumam “Pašvaldībai piederošo autoceļu un ielu ceļa klātnes planēšana un profilēšana – Raiskuma, Straupes un Stalbes pagastos”,  ID Nr. PAP 2024/9/1


LĪGUMS Nr.______
Par pašvaldībai piederošo autoceļu un ielu ceļa klātnes planēšanu un profilēšanu 
Iepirkuma _____. Daļā “__”

	Līguma datums ir pēdējā pievienotā 

elektroniskā paraksta un laika zīmoga datums
	Reģistrācijas datums 2024.gada ___._______




Cēsu novada pašvaldība, reģistrācijas Nr. 90000031048, juridiskā adrese: Raunas iela 4, Cēsis, Cēsu novads, LV4101, tās iestāde Pārgaujas apvienības pārvalde, reģistrācijas Nr.90009116276, juridiskā adrese: ''Iktes'', Stalbe, Stalbes pag., Cēsu nov., kuras vārdā saskaņā ar Cēsu novada Pārgaujas apvienības pārvaldes nolikumu rīkojas (amatpersonas amats, vārds, uzvārds), turpmāk tekstā – Pasūtītājs, no vienas puses, un
________________________(nosaukums), reģistrācijas Nr._____________, juridiskā adrese:___________________, kuras vārdā saskaņā ar (pilnvarojums) rīkojas (amatpersonas amats, vārds, uzvārds), turpmāk – Izpildītājs, no otras puses, 

abi kopā turpmāk tekstā – Puses, Pasūtītāja rīkotā iepirkuma “Pašvaldībai piederošo autoceļu un ielu ceļa klātnes planēšana un profilēšana – Raiskuma, Straupes un Stalbes pagastos”, identifikācijas Nr. PAP/2024/9/1, turpmāk – Iepirkums, ietvaros, rezultātiem un Izpildītāja iesniegto piedāvājumu Iepirkumā par iepirkuma priekšmeta ______. daļu, noslēdz šāda satura līgumu, turpmāk tekstā – Līgums:
1. Līguma priekšmets

1.1. Ar šo Pasūtītājs uzdod un Izpildītājs apņemas ar saviem spēkiem, tehniskajiem līdzekļiem un materiāliem, veikt pašvaldības piederošo autoceļu un ielu ceļu klātnes planēšanu un profilēšanu, turpmāk Līgumā – Darbi, saskaņā ar Tehnisko specifikāciju (Līguma pielikums Nr.___) un Izpildītāja iesniegto piedāvājumu Iepirkumā. 
1.2. Precīzu darba vietu, darba veidu, apjomu un darba uzsākšanas un pabeigšanas termiņu  noteiks Līguma 4.1.punktā noteiktā Pasūtītāja kontaktpersona. 
1.3. Izpildītājs ar savu tehniku ne vēlāk kā 24 stundu laikā apņemas uzsākt Līguma 1.1.punktā noteikto Darbu izpildi maršrutos pēc mutiska vai rakstiska Darba uzdevuma saņemšanas no Pasūtītāja.

1.4. Pasūtītājam ir tiesības Līguma izpildes laikā samazināt vai palielināt darbu apjomu.
1.5. Izpildītājs veic Darbus saskaņā ar Tehnisko specifikāciju (Līguma pielikums Nr.___), Ministru kabineta 07.01.2021. noteikumiem Nr.26 “Noteikumi par valsts un pašvaldības autoceļu ikdienas uzturēšanas prasībām un to izpildes kontroli’’. 
1.6. Parakstot šo Līgumu, Izpildītājs apliecina, ka tam ir visas nepieciešamās atļaujas, apliecības un/vai sertifikāti, kā arī darbiniekiem ir visas nepieciešamās iemaņas un zināšanas, kas nepieciešamas pilnīgai paredzēto Darbu veikšanai.
1.7. Izpildītājam par saviem līdzekļiem jānodrošina viss nepieciešamais Darbu veikšanai- darbaspēks, tehnika, darbarīki, materiāli, tehniskie līdzekļi u.c., kuru izmaksas ir ierēķinātas Līgumcenā, atbilstoši Iepirkuma dokumentācijai un Piedāvājumam.
2. Līguma summa un norēķinu kārtība
2.1. Par kvalitatīvu un termiņā paveikto Darbu Pasūtītājs apņemas Izpildītājam veikt samaksu par katru 1 km noplanētas vai profilētas ceļa klātnes saskaņā ar Darbu pieņemšanas – nodošanas aktā uzrādīto km daudzuma uzskaiti.

2.2. Par 1 (vienu) noplanētu un profilētu autoceļa kilometru Izpildītājam tiek noteikta Līguma cena ________ EUR (________ euro un ___ centi), PVN 21% _________ EUR (_______ euro un ____ centi), kopā Līguma summa ________ EUR (______ euro un ____ centi), pamatojoties uz Izpildītāja iesniegto finanšu piedāvājumu iepirkumā.

2.3. Samaksa tiek veikta par faktiski veikto un kvalitatīvi izpildīto Darbu, ko Pasūtītājs veic bezskaidras naudas norēķinu veidā uz Izpildītāja norādīto bankas kontu, pamatojoties uz Pušu pārstāvju parakstītu Darbu nodošanas – pieņemšanas aktu par faktiski izpildītā Darba apjomu katrā no Līguma 1.1.punktā noteiktajām iepirkuma daļām, un Izpildītāja izsniegtu rēķinu.

2.4. Pasūtītājs samaksu veic 20 (divdesmit) darbdienu laikā pēc Līguma 2.3.punktā noteiktā Darbu pieņemšanas nodošanas – akta parakstīšanas un Izpildītāja rēķina saņemšanas.

2.5. Par samaksas dienu tiek uzskatīta diena, kad Pasūtītājs veicis bankas pārskaitījumu uz Izpildītāja norādīto bankas norēķinu kontu.

3.  LĪGUMA IZPILDES TERMIŅI

3.1.
Līgums stājās spēkā no parakstīšanas brīža, un ir spēkā līdz Pušu saistību pilnīgai izpildei.

3.2.
Darbu izpildes termiņš ir no līguma noslēgšanas dienas līdz 2025.gada 31.martam, t.sk.,    iespējamās tehnoloģiskās pauzes līguma izpildei nepiemērotu klimatisko apstākļu dēļ. 

4. Darbu izpildes noteikumi

4.1. Precīzu Darba vietu, Darba veidu, Darba apjomu un Darba prioritātes kārtību noteiks Pasūtītāja kontaktpersona: ________, informējot Izpildītāju pa tālruni  _________ vai nosūtot informāciju uz Izpildītāja e-pasta adresi: ______ (darbus jāizpilda ne vēlāk kā 24 stundu laikā no pasūtījuma saņemšanas brīža vai ar Pušu pārstāvjiem saskaņotajā laikā).

4.2. Darba uzdevumā noteikto darbu izpilde ir jāuzsāk ne vēlāk kā 12 stundu laikā no pieteikuma (Darba uzdevuma) saņemšanas dienas un Darbi jāizpilda nolikuma 2.pielikuma “Tehniskā specifikācija” noteiktajā kārtībā un termiņā.

4.3. Krasi mainīgos un ārkārtējos laika apstākļos pasūtītājs ir tiesīgs mainīt Darba kārtību. Pasūtītāja uzdotie darbi Izpildītājam jāizpilda saskaņā ar noteikto Darba izpildes specifiku un prasībām. Darbu izpildē, izmantojamo iekārtu izvēlē, pielietojamo materiālu nodrošināšanā, kvalitatīvo prasību ievērošanā Izpildītājam jāvadās saskaņā ar VSIA “Latvijas valsts ceļi” apstiprināto dokumentu “Autoceļu būvdarbu specifikācijas 2023”.

4.4. Darbi tiek veikti pēc nepieciešamības (pēc Pasūtītāja ikreizēja pieprasījuma), atkarībā no laika apstākļiem un Pasūtītāja budžeta iespējām. Pasūtītājam ir tiesības samazināt plānoto Darbu apjomu, nesasniedzot kopējo līguma summu, vai, nemainot Darba vienas vienības cenu, mainīt Darba veida apjomus līguma summas ietvaros.

4.5. Ja laika apstākļu vai citu objektīvu iemeslu dēļ pieaugs ceļu remontdarbu apjoms, pieļaujama līguma apjoma palielināšana ne vairāk kā 10 % apmērā no līguma summas, slēdzot rakstveida vienošanos starp Pusēm par grozījumu izdarīšanu līgumā, nemainot Izpildītāja piedāvātās vienību cenas darbiem un materiāliem.
5. Darbu pieņemšana – nodošana 

5.1. Līgumā paredzētais Darbs tiek nodots Pasūtītājam ar Darbu nodošanas – pieņemšanas aktu, kuru paraksta Pušu pilnvarotie pārstāvji.

5.2. Ja Darbs ir paveikts nekvalitatīvi un pārbaudes laikā tiek konstatēti trūkumi vai defekti, Pasūtītājs sastāda aktu, kurā norāda veiktā Darba neatbilstību un norāda termiņu tās novēršanai, un iesniedz Izpildītājam.
5.3. Nekvalitatīvi veiktos Darbus Izpildītājs novērš par saviem līdzekļiem.

6. Atbildība

6.1. Par Darba neizpildīšanu Pasūtītāja Darba uzdevumā noteiktajos termiņos, vai to nekvalitatīvu izpildi, Izpildītājs nes atbildību saskaņā ar šo Līgumu un Latvijas Republikas spēkā esošiem normatīvajiem aktiem.

6.2. Izpildītājs par katru Līgumā noteikto Darbu izpildes un Darbu uzsākšanas kavēšanas dienu maksā Pasūtītājam līgumsodu 0,1 % apmērā bez PVN no termiņā neveikto Darbu vērtības saskaņā ar Pasūtītāja Darba uzdevumu.

6.3. Pasūtītājs par katru izpildīto Darbu nokavēto apmaksas dienu maksā Izpildītājam līgumsodu 0,1 % apmērā bez PVN no termiņā nesamaksātās summas.

6.4. Šajā Līgumā minētā līgumsoda samaksa neatbrīvo puses no neizpildīto saistību izpildes pienākuma.

6.5. Līguma izpildē Izpildītāja iesaistītā Piedāvājumā norādītā apakšuzņēmēja nomaiņa un jauna apakšuzņēmēja piesaiste notiek saskaņā ar Publisko iepirkumu likuma 62. pantu. 

6.6. Izpildītājs nav tiesīgs bez saskaņošanas ar Pasūtītāju veikt Izpildītāja iesniegtajā Iepirkuma Piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs ir tiesīgs prasīt personāla un apakšuzņēmēja viedokli par nomaiņas iemesliem. 

6.7. Par Līguma izpildē piesaistīto apakšuzņēmēju veiktā Darba kvalitāti un atbilstību Līguma un tā pielikumu nosacījumiem atbild Izpildītājs.

6.8. Gadījumā, ja Izpildītājs Līguma izpildē vēlas iesaistīt papildus apakšuzņēmēju, kas nav noteikts, noslēdzot Līgumu sākotnējā iepirkuma dokumentācijā, tad Izpildītājs par to iesniedz Pasūtītājam rakstisku paziņojumu, tajā norādot arī Līguma daļas un apjomu, kuru ir paredzēts nodot šim apakšuzņēmējam. 

6.9. Pasūtītājs nepiekrīt Konkursā iesniegtajā Izpildītāja Piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:

6.9.1. piedāvātais apakšuzņēmējs neatbilst Konkursa dokumentos apakšuzņēmējiem izvirzītajām prasībām;

6.9.2. tiek nomainīts apakšuzņēmējs, uz kura iespējām Konkursā Izpildītājs balstījies, lai apliecinātu savas kvalifikācijas atbilstību paziņojumā par līgumu un Konkursa dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Konkursā izraudzītais pretendents atsaucies, apliecinot savu atbilstību Konkursā noteiktajām prasībām, vai tas atbilst Publisko iepirkumu likuma 42. panta otrās daļas 1.,2., 3., 4. un 11.punktā minētajiem izslēgšanas gadījumiem;

6.9.3. piedāvātais apakšuzņēmējs, kura sniedzamo pakalpojumu vērtība ir vismaz 10 000.00 eiro, atbilst Publisko iepirkumu likuma 42. panta otrās daļas 1.,2., 3., 4. un 11.punktā minētajiem izslēgšanas gadījumiem;

6.9.4. apakšuzņēmēja maiņas rezultātā tiktu izdarīti tādi grozījumi Izpildītāja Piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Konkursa dokumentos noteiktajiem piedāvājuma izvērtēšanas kritērijiem. 

6.10. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā Izpildītāja Piedāvājumā, būtu ietekmējušas piedāvājuma izvēli atbilstoši Konkursa dokumentos noteiktajiem piedāvājuma izvērtēšanas kritērijiem.

6.11. Pārbaudot jaunā apakšuzņēmēja atbilstību, Pasūtītājs rīkojas Publisko iepirkumu likuma  42. panta ceturtās daļas 2. punktā un piektajā, sestajā un devītajā daļā minētajā kārtībā, ievērojot Publisko iepirkumu likuma  43. panta noteikumus. Izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Izpildītājam nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai.

6.12. Pasūtītājs pieņem lēmumu atļaut vai atteikt Izpildītāja apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis no Izpildītāja visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62. panta noteikumiem.

6.13. Darbu izpildes laikā Pasūtītājam ir tiesības pieprasīt nomainīt apakšuzņēmēju gadījumā, ja apakšuzņēmējs Darbu daļu veic nekvalitatīvi vai neievēro spēkā esošos normatīvos aktus vai Līguma noteikumus. Izpildītāja pienākums ir nodrošināt Pasūtītāja prasību izpildi par apakšuzņēmēja nomaiņu.

6.14. Ja Izpildītājs neievēro šajā Līguma sadaļā noteikto apakšuzņēmēju nomaiņas kārtību, Pasūtītājs var apturēt Darbu izpildi līdz Izpildītājs ir novērsis konstatētos pārkāpumus.

6.15. Par savu Līgumā un Tehniskajā specifikācijā norādīto pienākumu nepildīšanu Puses atbild Latvijas Republikā spēkā esošo normatīvo aktu kārtībā.
7. Nepārvarama vara

7.1. Ar nepārvaramu varu (force majeure) saprot ārkārtēju apstākļu iestāšanos, kurus nevarēja paredzēt, novērst vai ietekmēt, un par kuru rašanos Puses nenes atbildību, tas ir, dabas katastrofas, kara darbība, terora akti, blokādes, civiliedzīvotāju nemieri, valsts un pašvaldību institūciju rīcība un to pieņemtie normatīvie akti, lēmumi un rīkojumi, kā arī citi ārkārtēja rakstura negadījumi, par kuru attiecināšanu uz nepārvaramas varas apstākļiem Pusēm jālūdz to konstatēt citai kompetentai un neatkarīgai institūcijai.

7.2. Pusēm ir tiesības pagarināt Līguma nosacījumu izpildes termiņus par laika posmu, kurā darbojas nepārvaramā vara, ja Puse ne vēlāk par 3 (trīs) darba dienām no nepārvaramas varas iestāšanās dienas paziņo otrai Pusei par neiespējamību pildīt savas saistības, kas radusies nepārvaramās varas dēļ. Paziņojumam jāpievieno izziņa, kuru izsniegusi kompetenta un neatkarīga institūcija, un kura satur nepārvaramās varas iestāšanās apstiprinājumu un raksturojumu.

7.3. Nesavlaicīga paziņojuma par nepārvaramās varas sākumu un beigu laiku gadījumā Puses netiek atbrīvotas no saistību izpildes.

7.4. Ja nepārvaramās varas dēļ šī Līguma izpilde aizkavējas ilgāk par 1 (vienu) mēnesi, Puses ir tiesīgas vienpusēji lauzt Līgumu, par to rakstveidā brīdinot otru Pusi 5 (piecas) darba dienas iepriekš.

7.5. Ja Līgums tiek atcelts nepārvaramās varas apstākļu dēļ, nevienai no Pusēm nav tiesības pieprasīt no otras Puses atlīdzināt zaudējumus vai pieprasīt kompensāciju par jebkura veida zaudējumiem.
7.6. Par nepārvaramas varas apstākļiem nav uzskatāma vispārēja cenu celšanās, t.sk., degvielas, elektroenerģijas, gāzes, u.c. cenu paaugstināšanās, inflācija kādā valstī, valūtas kursu svārstības, un citi tamlīdzīgi biznesa riski.

8. Strīdu izskatīšana un līguma izbeigšana

8.1. Ja viena Puse pārkāpusi kādu no Līguma noteikumiem, otrai Pusei ir tiesības iesniegt rakstveida pretenziju, kurā norādīts pārkāpuma raksturs un Līguma punkts, kuru Puse uzskata par pārkāptu.

8.2. Līgums var tikt izbeigts pirms termiņa Pusēm par to savstarpēji rakstveidā vienojoties vai šajā Līgumā paredzētajos gadījumos.

8.3. Līgums pirms termiņa var tikt izbeigts vienpusīgi, ja otra Puse nepilda savas Līgumā noteiktās saistības (t.sk., ja Izpildītājs vairāk kā 10 (desmit) darba dienas kavē Darbu uzsākšanu no Izpildītāja Darba uzdevuma saņemšanas dienas Līguma 1.3.punktā noteiktā kārtībā), Pasūtītājs rakstveidā par to brīdina ne vēlāk, kā 5 (piecas) dienas pirms Līguma izbeigšanas.

8.4. Izbeidzot Līgumu Puses sastāda un abpusēji paraksta atsevišķu aktu par faktiski izpildītiem Darbiem, faktiski izpildīto apjomu un to vērtību. Pasūtītājs samaksā Izpildītājam par kvalitatīvi veiktajiem Darbiem atbilstoši Darbu pieņemšanas – nodošanas aktam. Nekvalitatīvi veiktie Darbi netiek apmaksāti. 

8.5. Izdarot samaksu Pasūtītājs ir tiesīgs ieturēt aprēķināto līgumsodu un zaudējumu atlīdzību. 

8.6. Savstarpējo norēķinu Puses veic 10 (desmit) darba dienu laikā pēc šī Līguma Darbu pieņemšanas – nodošanas akta parakstīšanas. 

8.7. Līdzēji visus strīdus un domstarpības, kas varētu rasties pēc Līguma spēkā stāšanās, risina savstarpēju sarunu ceļā. Ja radušos strīdus nav iespējams atrisināt sarunu ceļā, tie izskatāmi Latvijas Republikas spēkā esošajos normatīvajos aktos noteiktajā kārtībā.

9. Citi noteikumi

9.1. Visi jautājumi, kas nav atrunāti šajā Līgumā tiek risināti, saskaņā ar Latvijas Republikas normatīvajos aktos noteikto regulējumu, kas attiecas uz noslēgto Līgumu un Darbu izpildi. 

9.2. Grozījumus vai papildinājumus Līgumā var izdarīt tikai, ievērojot Publisko iepirkumu likuma 61. panta noteikumus, un tie sagatavojami rakstiski un pievienojami Līgumam kā pielikumi. Grozījumi vai papildinājumi stājas spēkā pēc to abpusējas parakstīšanas un tie kļūst par Līguma neatņemamu sastāvdaļu. 

9.3. Puses paziņo viena otrai par juridiskā statusa, juridiskās vai biroja adreses un bankas rekvizītu maiņu, tās reorganizāciju vai likvidāciju 3 (trīs) darbdienu laikā.

9.4. Ja kāda no Pusēm tiek reorganizēta vai likvidēta, Līgums paliek spēkā un tā noteikumi ir saistoši Pušu tiesību pārņēmējiem.

9.5. Nevienai no Pusēm nav tiesību nodot savas Līgumā noteiktās tiesības un pienākumus trešajai personai bez otras Puses rakstiskas piekrišanas.

9.6. Līguma izpildei Puses pilnvaro pārstāvjus, kuru pienākums ir vadīt un sekot šī Līguma izpildei, tai skaitā pārbaudīt un pieņemt dokumentus, informēt par Līguma izpildi.

9.6.1. no Izpildītāja puses atbildīgā kontaktpersona_________________, tālrunis: ______________,  e-pasts:___________________;

9.6.2. no Pasūtītāja puses atbildīgā kontaktpersona _________________, tālrunis: ______________,  e-pasts:___________________;

9.7. Līgumam ir 4 (četri) pielikumi, kas ir tā neatņemamas sastāvdaļas:
9.7.1. 1. pielikums – Konkursa nolikuma Tehniskās specifikācija 
9.7.2. 2. pielikums – Izpildītāja Tehniskais piedāvājums;
9.7.3. 3. pielikums – Izpildītāja Finanšu piedāvājums;
9.7.4. 4. pielikums – Darba apjomi.
9.8. Līgums ir sastādīts un parakstīts divos identiskos eksemplāros ar vienādu juridisko spēku, latviešu valodā uz ___lapām un Līguma pielikumu uz __ lapām, pa vienam eksemplāram katram no Līdzējiem. Vai Līgums sagatavots un parakstīts elektroniski ar drošu elektronisko parakstu, kas satur laika zīmogu. Līgums ir saistošs Pusēm no tā abpusējas parakstīšanas datuma. Līguma abpusējas parakstīšanas datums ir pēdējā parakstītāja pievienotā laika zīmoga datums un laiks.
10. Pušu juridiskās adreses un rekvizīti

	Pasūtītājs
	Izpildītājs

	Cēsu novada Pārgaujas apvienības pārvalde

Reģ. Nr. 90000057333

Norēķinu rekvizīti

Cēsu novada pašvaldība

Reģ. Nr. 90000031048

Adrese: Raunas iela 4, Cēsis, 

Cēsu nov., LV-4101

Banka: AS SEB Banka

IBAN konta Nr. LV51UNLA0004013130835

